FI ECB-PUBLIC  
 
 
EUROOPAN KESKUSPANKIN LAUSUNTO,  
annettu 7 päivänä joulukuuta 2011, 
arvopaperimarkkinalainsäädännöstä 
(CON/2011/101) 
 
Johdanto ja oikeusperusta  
Euroopan keskuspankki (EKP) vastaanotti 28 päivän ä lokakuuta 2011 Suomen valtiovarainministeriöltä 
pyynnön antaa lausunto luonnoksista seuraaviksi laeiksi: a) laki arvo-osuusjärjestelmästä ja 
selvitystoiminnasta, b) sijoituspalvelulaki, c) laki  rahoitusvälineiden kaupankäynnistä, d) laki arvo-
osuustileistä annetun lain1 muuttamisesta, e) laki finanssivalvonnasta annetun lain2 muuttamisesta 
(jäljempänä yhteisesti ’lakiehdotukset’).  
EKP:n toimivalta antaa lausunto perustuu Euroopan unionin toiminnasta tehdyn sopimuksen 127 artiklan 
4 kohtaan ja 282 artiklan 5 kohtaan sekä jäsenmaiden  velvollisuudesta kuulla Euroopan keskuspankkia 
suunnitelmista lainsäädännöksi 29 päivänä kesäkuuta 1998 tehdyn päätöksen 98/415/EY3 2 artiklan 
kolmanteen ja viidenteen luetelmakohtaan, sillä la kiehdotus liittyy Suomen Pankkiin sekä maksu- ja 
selvitysjärjestelmiin. Tämän lausunnon on an tanut EKP:n neuvosto Euroopan keskuspankin 
työjärjestyksen 17.5 artiklan ensimmäisen virkkeen mukaisesti. 
 1.  Lakiehdotusten tavoite 
1.1 EKP toteaa, että lakiehdotusten tarkoituksen a on suurilta osin lainsäädännön lakiteknisen laadun 
parantaminen sen asiasisältöä muutamatta sek ä unionin direktiivien tä ytäntöönpaneminen. 
Lakiehdotukset ovat osa arvopaperimarkkinalain säädännön kokonaisuudistusta, jonka päätavoitteet 
ovat arvopaperimarkkinalainsäädännön selkeyd en ja ymmärrettävyyden parantaminen, 
arvopaperimarkkinalainsäädännön kilpailukyvy n lisääminen, arvopaperien säilytys- ja 
selvitystoiminnan tehostaminen ja kilpailun lisää minen sekä listayhtiöiden hallinnollisen taakan 
keventäminen.
4 Uudistuksen muut osiot, jotka sisältä vät uudistuksen keskei simmät sisällölliset 
muutokset5, on tarkoitus saattaa päätökseen lähitulevaisuudessa.  
                                                 
1  Laki arvo-osuustileistä 17.5.1991/827. 
2  Laki finanssival vonnasta 19.12.2008/878. 
3  EYVL L 189, 3.7.1998, s. 42.  
4  Arvopaperimarkkinalainsäädännön kokonais uudistus, työryhmän muistio, valtiovara inministeriön julkaisuja 12/2011, 
s. 63.  
5  Uudistuksen jäljellä oleva vaihe sisä ltää mm. rakenteellisen uudistuksen, jossa Suomessa siirryttäisiin arvopaperien 
moniportaiseen hallintarakenteen käyttöön suoran hallintarake nteen rinnalla ja jossa Suomessa liikkeeseen laskettujen 
arvopaperien hallintarekisteröinti sallittais iin myös suomalaisill e sijoittaj ille.   
ECB-PUBLIC  
2 1.2 Ehdotuksessa laiksi arvo-osuusjärjestelmästä ja  selvitystoiminnasta keskeisimmät sisällölliset 
muutokset liittyvät arvo-osuusjärjestelmään ja erityis esti sijoittajansuojan ja arvopaperien lopullista 
tilinhaltijaa koskevien viranomaisten tietojensaantio ikeuksien suojaamiseen. Lisäksi lakiehdotus 
sisältää uudistuksia, joiden tavoitteen a on varmistaa, että arvopaperi keskus voi toimia säilyttäjänä. 
Lakiehdotuksessa täsmennetään myös tilanteet, jo issa arvopaperikeskus voi poistaa arvopaperin 
arvo-osuusjärjestelmästä ja siinä täsmennet ään arvopaperikeskuksen toimintojen kannalta 
merkittävien toimintojen ulkoistamisen puitteet.  
1.3 Ehdotuksessa sijoituspalvelulaiksi  keskeisimmät sisällölliset muutokset liittyvät rahoitusvälineiden 
säilytykseen, joka määritellään luvanvaraiseksi s ijoituspalveluksi. Lisäksi lakiehdotukseen sisältyy 
säilytyspalveluja tarjoavia sijoituspalveluyrit yksiä koskevia uusia velvoitteita, jotka liittyvät 
poikkeusoloihin varautumiseen sek ä velvollisuuteen antaa ei-ammattimaiselle asiakkaille tietoja 
asiakasvarojen säilyttämisestä sekä siihen liittyvistä riskeistä.   
1.4 Ehdotuksessa laiksi finanssivalvonnasta annet un lain muuttamisesta keskeisimmät sisällölliset 
muutokset liittyvät Finanssivalvonnan käytössä olevan hallinnollisen seuraamusjärjestelmän kehittämiseen ja ankaroittamiseen. Finan ssivalvonnan määräämän seuraamusmaksun 
maksimimäärää esitetään korotettavaksi 10 000 000 euroon oikeushenkilöiden osalta ja 100 000 
euroon yksityishenkilöiden osalta. Voimassa  olevan lainsäädännön mukaan vastaavat 
maksimimäärät ovat 200 000 euroa ja 1000 euroa.  
1.5 Ehdotuksessa laiksi rahoitusvälineiden kaupankä ynnistä sisältyy uusia säännöksiä, joiden mukaan 
valtiovarainministeriön olisi pyyde ttävä lausunto Suomen Pankilta ennen kuin se tekee ratkaisun 
pörssitoiminnan toimilupahakemusta, pörssito iminnan toimiluvan peruuttamista taikka 
pörssitoiminnan keskeyttämistä koskevassa asiassa.    
1.6 Ehdotuksesta laiksi arvo-osuustileistä annetu n lain muuttamiseksi EKP toteaa, että tähän 
lakiehdotukseen ei lakiteknisiä muutoksia ja EU-direktiivien täytäntöönpanoa lukuun ottamatta 
liity EKP:n kannalta merk ityksellisiä uudistuksia. 
 2. Yleiset huomautukset 
EKP pitää lakiehdotusten yleistavoitteita kannatettavi na ja toteaa, että sisällölliset uudistukset eivät 
sisällä EKP:n kannalta ongelmallisia kohtia.  
 
3. Erityiset huomautukset 3.1 Selvityspalveluja Suomessa tarjoavat ulkomaiset selvitysyhteisöt 
Selvityspalveluja Suomessa tarjoavien ulkomaisten  selvitysyhteisöjen osalta EKP toistaa lausunnon 
CON/2009/66
6 3 kohdassa esittämänsä huomautuksensa, sillä näitä huomautuksia ei ole otettu 
huomioon 15 päivänä tammikuuta 2010 annetussa laissa eikä nyt puheena olevissa lakiehdotuksissa.   
                                                 
6  Kaikki EKP:n lausunnot julkaistaan EK P:n verkkosivuilla www.ecb.europa.eu.  
ECB-PUBLIC  
3 3.2 Operatiivisten toimintojen ulkoistaminen  
EKP toteaa, että arvopaperikes kusten mahdollisuus ulkoistaa tiettyjä  operatiivisia toimintoja on 
merkittävä osatekijä arvopaperikeskusten välisen tehokkaan selvitysinfrastruktuurin kehittämisessä 
Euroopassa. 
3.3 Tilinpitorakenteet 
EKP panee merkille, että Su omen arvopaperisäilytysjärjestelmä (joka on myös arvo-
osuusjärjestelmä), perustuu suoran omistuk sen periaatteeseen, jossa arvo-osuuksiin liittyvät 
oikeudet kirjataan suoraan kunkin tilinhaltijan ar vo-osuustilille. Ulkomaisen yksityishenkilön, 
yrityksen tai säätiön omistamat arvo-osuudet voidaan  kirjata omaisuudenhoitotilille, jota hallinnoi 
omaisuudenhoitotilin haltija edunsaajan puolesta va ltuutuksen perusteella. EKP ymmärtää, että 
lakiehdotuksella ei pyritä muuttamaan näitä arvopaperien hallussapidon rakenteita ja että 
suunnitelmien mukaan mahdollisuuksia kehittää ar vopaperien moniportaista hallintaa arvioidaan 
arvopaperimarkkinalainsäädännön kokonaisuudistuks en toisessa vaiheessa, joka toteutetaan vuonna 
2012.  
 Tämä lausunto julkaistaan EKP:n verkkosivuilla.   Tehty Frankfurt am Mainissa 7 päivänä joulukuuta 2011. 
 
[allekirjoitus] 
 
EKP:n puheenjohtaja 
Mario DRAGHI